
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής ενότητας Ζαχάρως 

του δήμου Ζαχάρως (Ν. Ηλείας) και τροποποίηση σχεδίου σε συνε¬ 
χόμενη περιοχή του ίδιου δήμου. 

Ο ΠΡΟΕΔΡΟΣ’ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 (ΦΕΚ 33/Α) όπως τροποποιή¬ 
θηκε με το ν. 1512/1985 (ΦΕΚ 4/Α) και ειδικότερα τα άρθρα 1 (παρ. 
4), 6 (παρ. 1, 4, 5 και 6) και 7 (παρ. 1, 2 και 4). 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 1, 2, 3, 
9, 11, 29 και 70. 

3. Τις διατάξεις του ν. 1577/1985 (ΦΕΚ 210/Α) και ειδικότερα τα 
άρθρα 6 (παρ. 1), 7, 8 (παρ. 1) και 9. 

4. Τις διατάξεις του ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1). 

5. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ.1436/15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

7. Την υπ’ αριθ. 66316/2951/6.10.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου οικισμού Ζαχάρως του δήμου Ζαχάρως ν. 
Ηλείας» (ΦΕΚ 36/Δ). 

8. Την υπ’ αριθ. 46303/2230/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένης της πολεοδομικής ενότητας Ζαχάρως του δήμου Ζαχά¬ 
ρως (ν. Ηλείας). 

9. Την υπ’ αριθ. 24/87 γνωμοδότηση του δημοτικού συμβουλίου 
Ζαχάρως. 

10. Την υπ’ αριθ. 1/πρακτ. 6/29.5.87 γνωμοδότηση του συμβου¬ 
λίου Χωροταξίας, Οικισμού και Περιβάλλοντος (ν. Ηλείας). 

• 11. Τις υπ’ αριθ. 434, 546 και 626/1987 γνωμοδοτήσεις του Συμ¬ 
βουλίου της Επικράτειας, με πρόταση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται α) το πολεοδομικό σχέδιο της πολεοδομικής ενότητας 
Ζαχάρως του δήμου Ζαχάρως (ν. Ηλείας), που είναι οικισμός προϋφι- 
στάμενος του έτους 1923 ως εξής: 

I. Του τμήματός της που έχει χαρακτηρισθεί ως πυκνοδομημένο με 
την υπ’ αριθ. 46303/2230/1987 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων και εγκρίνεται με τις διατάξεις 
των άρθρων 1 και 2 του ν. δ/τος της 17.7.1923. 


II. Του τμήματός της που είναι αραϊοδομημένο και αδόμητο και 
εγκρίνεται με τις διατάξεις του ν. 1337/1983 και 

III. Καθορίζονται οικοδομήσιμοι χώροι, οδοί, πεζοδρόμοι, κοινόχρη¬ 
στοι χώροι, χώροι πλατείας, παιδικής χαράς, στάθμευσης αυτοκινήτων, 
χώρος πάρκου, νηπιαγωγείου, βρεφονηπιακού σταθμού, κέντρου νεότη¬ 
τας, αστυνομίας, κέντρου υγείας και 

β) Η τροποποίηση του ρυμοτομικού σχεδίου Ζαχάρως σε συνεχόμενη 
περιοχή και ειδικότερα στα όρια σύνδεσής της με την ανωτέρω περιοχή 
με τή μετατόπιση ρυμοτομικών και οικοδομικών γραμμών, τον καθορι¬ 
σμό χώρων παιδικής χαράς, πλατείας και στάθμευσης αυτοκινήτων (Ρ) 
καθώς και έγκριση πεζοδρόμων, όπως οι ρυθμίσεις αυτές φαίνονται στα 
δώδεκα (12) σχετικά πρωτότυπα διαγράμματα σε κλίμακα 1:1000 
που θεωρήθηκαν από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 72914/1987 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της πολεοδομικής ενότητας Ζαχάρως, της οποίας το πολεο¬ 
δομικό σχέδιο εγκρίνεται με την παράγραφο αΙΙ του άρθρου 1 του παρό¬ 
ντος και καθορίζονται οι όροι και περιορισμοί δόμησης του πυκνοδομη- 
μένου τμήματος του οικισμού που επίσης το πολεοδομικό σχέδιο εγκρί- 
νεται' με την παράγρ. αΐ του ίδιου άρθρου. 

Άρθρο 3. 

Στους οικοδομήσιμους χώρους της παραπάνω περιοχής καθορίζεται η 
γρήαη γενικής κατοικίας όπως προσδιορίζεται με το άρθρο 5 παράγρ. 
Ια του Π. Δ/τος 81/1980 (ΦΕΚ 27/Α). 

Άρθρο 4. 

1. Καταργείται το προβλεπόμενο από το εγκεκριμένο σχέδιο προκή¬ 
πιο των οικοπέδων οικοδομημένων ή μη, που βρίσκονται στην περιοχή 
της οποίας τροποποιείται το σχέδιο με την παράγρ. β του άρθρου 1 του 
παρόντος και επιβάλλεται νέο όπως φαίνεται στα ίδια διαγράμματα. 

2. Στο πρόσωπο των οικοπέδων οικοδομημένων ή μη, που βρίσκο¬ 
νται στην περιοχή της οποίας εγκρίνεται το σχέδιο επιβάλλεται προκή¬ 
πιο πλάτους απο μηδέν (0) μέχρι (14) δεκατέσσερα μέτρα και ειδικό¬ 
τερα όποος φαίνεται στα ίδια διαγράμματα. 

Άρθρο 5. 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης τών οικοπέδων ορίζονται ως εξής: 

Α. Τομέας ΙΙα 

1. Ελάχιστο πρόσωπο: δώδεκα (12) μ. 

Ελάχιστο εμβαδόν: διακόσια (200) τ.μ.. 

2. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

3. Συντελεστής δόμησης: οκτώ δέκατα (0,8). 

4. Μέγιστο επιτρεπόμενο ύψος των κτιρίων: δώδεκα (12) μέτρα. 

5. Σε περίπτωση κατασκευής στέγης το ανώτατο ύψος αυτής ορίζε¬ 
ται σε ένα μέτρο και πενήντα εκατοστά (1,50) μ.. 

Β. Τομέας III 

1. Ελάχιστο πρόσωπο: δεκαπέντε (15) μ. 

Ελάχιστο εμβαδόν: τετρακόσια (400) τ.μ. 

2. Μέγιστο ποσοστό κάλυψης των οικοπέδων: πενήντα τοις εκατό 

(50%) της επιφάνειας τους. Ε · 

3. Συντελεστής δόμησης: έξι δέκατα (0,6). 

4. Μέγιστο επιτρεπόμενο ύψος των κτιρίων: οκτώ και μισό (8,5) μέ¬ 
τρα. 

5. Σε περίπτωση κατασκευής στέγης το ανώτατο ύψος αυτής ορίζε¬ 
ται σε ένα μέτρο και πενήντα εκατοστά (1,50) μ. 

Γ. 1. Κατά παρέκκλιση των διαστάσεων των παραγράφων 1 των ενο¬ 
τήτων Α και Β θεωρούνται άρτια και οικοδομήσιμα τα οικόπεδα: 

α) που προκύπτουν από την οριστική πράξη εφαρμογής της πολεοδο- 
χικής μελετης ή προέχρονται από τις εισφορές σε γη σύμφωνα με το άρ.- 
θρο 8 του Ν. 1337/1983 με όποιες διαστάσεις κι αν έχουν, 

β) που βρίσκονται εντός του τμήματος του οικισμού που προϋφίστα- 
ται του έτους 1923 έχει χαρακτηρισθεί ως πυκνοδομημένο με την υπ’ 
αιριθ. 46303/2230/1987 απόφαση του Υπουργού Περιβάλλοντος, 
Χωροταξίας και Δημοσίων Εργων, με όποιες διαστάσεις και εμβαδόν 
είχαν κατά την 2.7.1968 ημέρα δημοσίευσης του από 15.6.1968 Β. 
Δ/τος (ΦΕΚ 111/Δ/68). 

2. Επιπλέον των προϋποθέσεων των παραγράφων 1 των ενοτήτων Α 
και Β και της παραγράφου 1 της παρούσας ενότητας Γ, τα οικόπεδα θε¬ 
ωρούνται άρτια και οικοδομήσημα εφόσον στο οικοδομήσιμο τμήμα 
τους εγγράφεται κάτοψη κτιρίου με ελάχιστη επιφάνεια πενήντα (50) μ 2 
και ελάχιστη διάσταση πέντε (5) μέτρα. 


Δ. Κατ’ εξαίρεση των παραγράφων 3 των ενοτήτων Α και Β ορίζεται: 

α) Συντελεστής δόμησης 1,20 για οικόπεδα που βρίσκονται στο 
αραιοδομημένο και αδόμητο τμήμα του οικισμού και έχουν εμβαδόν μι¬ 
κρότερο των 150 μ 2 εφόσον η συνολική επιφάνεια ορόφων δεν υπερβαί¬ 
νει τα 120 μ 2 . Η εξαίρεση αυτή έχει εφαρμογή σε οικόπεδα που έχουν 
προκόψει από κατάτμηση μέχρι της 10.3.82 αφού αφαιρεθεί το εμβα¬ 
δόν της εισφοράς σε γη σύμφωνα με το Ν. 1337/83 και 

β) Συντελεστής δόμησης 1,20 για οικόπεδα που βρίσκονται στο πυ¬ 
κνοδομημένο τμήμα του οικισμού που προυφίσταται του έτους 1923 και 
έχουν εμβαδόν μικρότερο των 200 μ 2 εφόσον η συνολική επιφάνεια ορό¬ 
φων δεν υπερβαίνει τα 160 μ 2 . 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Εργων, αναθέτουμε τη δημοσίευση και εκτέλεση του παρόντος 
διατάγματος. . 

Αθήνα, 7 Ιανουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗ! ΥΠΟΥΡΓΟ! 

ΜΑΝΟΛΙΣ ΠΑΠΑΣΤΕΦΑΝΑΚΙΣ 

ΐνυΐ. 

